CELEX: 62021TN0806
Language: da
Date: 2021-12-27 00:00:00
Title: Sag T-806/21: Sag anlagt den 27. december 2021 — NT mod EMA

14.2.2022   
            
            
               DA
            
            
               Den Europæiske Unions Tidende
            
            
               C 73/66
            
         
      Sag anlagt den 27. december 2021 — NT mod EMA
      (Sag T-806/21)
      (2022/C 73/83)
      Processprog: fransk
      
         Parter
      
      
         Sagsøger: NT (ved advokat N. de Montigny)
      
         Sagsøgt: Det Europæiske Lægemiddelagentur (EMA)
      
         Sagsøgerens påstande
      
      
                  —
               
               
                  Afgørelse af 15. marts 2021 annulleres.
               
            
                  —
               
               
                  Afgørelse af 30. september 2021 annulleres om fornødent.
               
            
                  —
               
               
                  Sagsøgte tilpligtes at betale en erstatning på 2 500,00 EUR for den ikke-økonomiske skade, som sagsøgeren har lidt.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at afgørelsens begrundelse er retligt utilstrækkelig. Sagsøgeren har i denne henseende gjort gældende, at der ikke er sket en konkret og udførlig undersøgelse af situationen, og at der er modsigelser i elementer af de fremlagte konklusioner. Hun har desuden gjort gældende, at der er sket en tilsidesættelse af begrebet »erhvervssygdom«, og at sagsøgte har foretaget et åbenbart urigtigt skøn.
               
            
                  2.
               
               
                  Andet anbringende om, at der ikke blev givet nogen oplysninger eller at der blev givet urigtige oplysninger af agenturets læge til lægen udpeget af sagsøgeren og en tredje læge hvad angår kvalificeringen af erhvervssygdom i henhold til vedtægten for tjenestemænd.
               
            
                  3.
               
               
                  Tredje anbringende om, at der er begået procedurefejl, og at invaliditetsudvalget drog sine konklusioner på et for tidligt tidspunkt, for så vidt som de skal tage hensyn til den stresssituation, som er forårsaget af arbejde, og at de faktiske omstændigheder, som ligger til grund herfor, på nuværende tidspunkt er genstand for en administrativ undersøgelse.
               
            
                  4.
               
               
                  Fjerde anbringende om, at der er sket en tilsidesættelse af sagsøgerens ret til at blive hørt af den myndighed, der er bemyndiget til at indgå kontrakter, inden afgørelsen træffes, og af omsorgspligten, bistandspligten og pligten til god forvaltning.
               
            
                  5.
               
               
                  Femte anbringende om, at der er sket fejl og forsømmelser i forbindelse med sagsøgerens anmodning, der har medført, at sagsøgeren har lidt en skade, som efter ret og billighed er opgjort til 2 500,00 EUR.